text: Commentary on the beautiful city of Fuglafjordur in the Faroe islands, including photos and news
text: #000000
text: Undirritaðu borgarstjórar taka undir við, at landsstýri og løgting áseta karmar fyri kommunala bygnaðinum í framtíðini, soleiðis at henda tilgongd fer fram undir skipaðum viðurskiftum.
text: #000008
text: Her meta undirritaðu, at fyriliggjandi lógaruppskot í ov lítlan mun tekur atlit fyri teimum samfelagsligu broytingum, sum eitt nú undirsjóvartunlarnir hava elvt til, og teimum nýggju møguleikum, sum liggja í hesum.
text: #000010
text: Ein avleiðing av hesum lógaruppskoti er, at Klaksvíkar, Leirvíkar, Gøtu og Fuglafjarðar kommunur missa tann møguleika, tær hava í dag, at samstarva sínamillum, hóast ferðasambandið teirra millum sum kunnugt við Norðoyatunlinum er munandi betrað.
text: #000011
text: Hetta er sjálvandi sera óheppið fyri øki okkara, tí sum kunnugt er frammanundan eitt ávíst samstarv tvørtur um Leirvíksfjørð, eitt samstarv, sum væntandi fer at økjast í framtíðini, nú fast vegasamband er millum Norðoyggjar og Eysturoy.
text: #000012
text: Í viðmerkingunum til lógaruppskotið verður m.a. sagt, “at eindirnar mega verða skipaðar á tann hátt, at tær hava fyrilit fyri ferðamynstrinum hjá íbúgvunum við atliti at bústaði og arbeiði, og hvat miðstaðarøki lættast er at koma til hjá borgarunum, bæði í almennum og privatum ørindum teirra”. Tað eru so stórar broytingar farnar fram á hesum øki, at vit í dag ikki vita, hvussu samferðslumynstrið millum Norðoyggjar og Eysturoy fer at mennast. Tí er umráðandi, at frælsið hjá
  kommununum at velja samstørv verður varðveitt, til frama fyri framburð í økinum.
text: #000013
text: Enn er sjálvandi ilt at siga, hvussu tann kommunali bygnaðurin í hesum øki verður í framtíðini – tað kann bert tíðin vísa – men undir øllum umstøðum er tað óheppið, um landsmyndugleikin frammanundan leggur forðingar inn, soleiðis at ein nátúrlig menning og tillaging kann fara fram.
  Undirritaðu borgarstjórar vilja við hesum fyrstu viðmerkingum heita á landsstýri og løgting um at hava hesi viðurskifti í huga, nú umrøðan og viðgerðin av hesum máli fer í gongd. Gøtugjógv tann 3. oktober 2006
text: #000014
text: Borgarar ikki nøgdir við kommunusamanlegging
text: #000019
text: Gleðilig Jól og gott nýggjár!
text: #000022